
PRIEIGŲ PRIE TEISINĖS INFORMACIJOS DUOMENŲ BAZĖS PASLAUGŲ VIEŠOJO PIRKIMO SUTARTIES PROJEKTAS
 Nr.
Vilnius

[bookmark: _Hlk243296163]Valstybinė mokesčių inspekcija prie Lietuvos Respublikos finansų ministerijos (toliau — Užsakovas), veikianti pagal Valstybinės mokesčių inspekcijos prie Lietuvos Respublikos finansų ministerijos nuostatus, patvirtintus Lietuvos Respublikos finansų ministro 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Lietuvos Respublikos finansų ministerijos nuostatų patvirtinimo“, atstovaujama Valstybinė mokesčių inspekcija prie Lietuvos Respublikos finansų ministerijos Strateginio valdymo skyriaus vedėjo Egidijaus Karmono, veikiančio pagal Valstybinės mokesčių inspekcijos prie Lietuvos Respublikos finansų ministerijos viršininko 2026 m. kovo 30 d. įsakymą Nr. V-93 „Dėl įgaliojimų suteikimo“ ir ________________ (toliau — Tiekėjas), atstovaujama ________________, veikiančio (-)s ________________ (toliau kartu vadinamos — Šalimis, o kiekviena atskirai — Šalimi), atsižvelgdamos į mažos vertės viešojo pirkimo „Prieigų prie teisinės informacijos duomenų bazės paslaugų viešasis pirkimas“, atlikto skelbiamos apklausos raštu būdu (toliau — Pirkimas), rezultatus, sudarė šią sutartį (toliau — Sutartis). Pirkimas įvyko vadovaujantis Lietuvos Respublikos viešųjų pirkimų įstatymu (toliau — Viešųjų pirkimų įstatymas) ir Lietuvos Respublikos civiliniu kodeksu (toliau — Civilinis kodeksas). Pirkime Tiekėjui pateikti Pirkimo dokumentai ir Tiekėjo pateiktas pasiūlymas toliau yra vadinami „Konkurso dokumentais“. Jeigu Sutartis nenustato kitaip, Sutartyje naudojamos sąvokos reiškia tą patį, ką ir Konkurso dokumentuose naudojamos sąvokos.
1. SUTARTIES DALYKAS
1.1. Sutarties dalykas — Prieigų prie teisinės informacijos duomenų bazės paslaugos (toliau — Paslauga arba Paslaugos atlikimas). Paslaugos atlikimas detalizuotas Sutartyje.
1.2. Visa nauda, kurią Tiekėjas suteiks Užsakovui Sutarties galiojimo metu, vykdydamas Sutarties nuostatas, toliau vadinama — Paslaugos atlikimo rezultatu.
1.3. Paslaugą atlieka Tiekėjas užsakovui.
1.4. Sutartyje, Konkurso dokumentuose ir kituose dokumentuose, į kuriuos daro nuorodą Konkurso dokumentai, nustatyti reikalavimai Paslaugos atlikimui ir Šalims toliau Sutartyje vadinami Reikalavimais.
1.5. Paslaugos atlikimas turi būti vykdomas pagal Reikalavimus.
1.6. Įsigaliojus naujiems teisės aktams, ar jų pakeitimams, susijusiems su Paslauga, Tiekėjas privalo vykdyti tokių teisės aktų nuostatas nuo jų įsigaliojimo datos. Todėl kiekviena reikalavimų nuostata, neatitinkanti įsigaliojusio naujo teisės akto ar jo pakeitimo, susijusio su Paslauga, nuo tokio naujo teisės akto ar jo pakeitimo įsigaliojimo datos netaikoma, o vietoj jos taikoma įsigaliojusio naujo teisės akto ar jo pakeitimo, susijusio su Paslauga, nuostata.
2. KAINA IR ATSISKAITYMAS
2.1. [bookmark: _Ref137859863]Užsakovas Tiekėjui avanso nemoka, t. y. iš anksto su Tiekėju neatsiskaito.
2.2. [bookmark: _Hlk181171452][bookmark: _Ref116377814]Paslaugos kaina yra ________________ EUR be pridėtinės vertės mokesčio (toliau — PVM) ir _______________ EUR su PVM. Paslaugos kainą sudaro sumos, detalizuotos žemiau pateikiamoje lentelėje:
	Paslaugos pavadinimas
	Prieigų kiekis

	Visų 144 prieigų kaina be PVM
	Visų 144 prieigų kaina su PVM


	Prieigų prie teisinės informacijos duomenų bazės paslaugų prenumerata.
	144 vnt.
	
	



2.3. Įsigaliojus Sutarčiai Užsakovas su Tiekėju už Paslaugas atsiskaito per 30 kalendorinių dienų nuo PVM sąskaitos faktūros Sąskaitų administravimo bendrojoje informacinėje sistemoje (toliau — SABIS) patvirtinimo. Tiekėjas turi pateikti PVM sąskaitą faktūrą per SABIS kuri pasiekiama adresu https://sabis.nbfc.lt/. 
2.4. Į Paslaugos kainą įtraukti visi susiję su Tiekėjo įsipareigojimų pagal Sutartį vykdymu Tiekėjo mokami mokesčiai, pridėtinės išlaidos, išlaidos susijusios su SABIS sistema. Į Paslaugos kainą įskaičiuoti visi mokesčiai ir kitos išlaidos, kurias patiria Tiekėjas.
2.5. Atsiskaitymas įvykdomas atitinkamą sumą pervedus į Sutartyje nurodytą Tiekėjo sąskaitą.
2.6. Paslaugos rezultato naudojimas negali reikalauti iš Užsakovo jokių didinančių Paslaugos kainą išlaidų.
2.7. Sutarties kainodaros taisyklė — fiksuota kaina.
2.8. Paslaugos kaina dėl kainų lygio pasikeitimo ar pasikeitusių mokesčių neperskaičiuojama, išskyrus kai Paslaugos kaina dėl pasikeitusio PVM perskaičiuojama PVM sąskaitos faktūros išrašymo dieną pagal formulę: Paslaugos kaina be PVM + PVM sąskaitos faktūros išrašymo dieną galiojantis PVM.
2.9. Visos Sutartyje numatytos sumos ir mokėjimai yra apskaičiuojami ir atliekami eurais.
3. PASLAUGOS VYKDYMAS IR ATLIKIMAS
3.1. Visi Reikalavimai (visos sąlygos) susiję su Paslaugos atlikimu, Sutartyje tampa Tiekėjo įsipareigojimais.
3.2. Paslauga pradedama teikti nuo Sutarties įsigaliojimo, bet ne anksčiau nei 2027-01-01 ir teikiama iki 2027-12-31.
3.3. Sutarties Šalys, siekdamos užtikrinti aplinkosauginių principų laikymąsi, kad būtų sunaudojama mažiau gamtos išteklių, įsipareigoja nespausdinti šios Sutarties vykdymo dokumentų ir ją pasirašyti bei laikyti el. būdu, tausojant aplinką.
3.4. Paslaugos kokybė turi atitikti Reikalavimus ir Civilinio kodekso nuostatas.
4. ŠALIŲ ATSAKOMYBĖ
4.1. Šalys privalo susilaikyti nuo bet kokių veiksmų, kurie galėtų pakenkti kitai Šaliai. 
4.2. Jei Tiekėjas neįvykdo arba netinkamai įvykdo Sutartyje numatytus įsipareigojimus, Užsakovas turi teisę pareikalauti atlyginti Sutarties sąlygų nevykdymu ar netinkamu vykdymu jam padarytus tiesioginius nuostolius, bet ne didesne nei Sutarties vertė, išskyrus Civilinio kodekso 6.252 straipsnio 1 dalyje įtvirtintas išimtis ir pagal Civilinį kodeksą galimus regreso atvejus.
4.3. Už Tiekėjo vėlavimą atlikti sutartinius įsipareigojimus, numatomi delspinigiai — 0,06 procento, nuo vėluojamų atlikti sutartinių įsipareigojimų vertės, už kiekvieną pavėluotą dieną, bet ne daugiau kaip 5 procentai nuo sutarties vertės.
4.4. Už Užsakovo vėlavimą atsiskaityti su Tiekėju numatomi delspinigiai — 0,06 procento nuo vėluojamos apmokėti sumos, už kiekvieną pavėluotą dieną, bet ne daugiau kaip 5 procentai nuo Sutarties vertės. 
4.5. Jeigu naudojimosi Paslaugos rezultatu metu paaiškės, kad Užsakovui atitenkanti Tiekėjo perduota susijusi su Paslaugos dalimi dokumentacija yra nevisa, ir jos nepakanka, kad būtų galima įvykdyti kokį nors iš Reikalavimuose numatytų Paslaugos tikslų, su tuo susijusius Užsakovo nuostolius atlygina Tiekėjas.
4.6. Nutraukus Sutartį 5.3.2 punkte nurodytu pagrindu, Tiekėjas per 5 (penkias) darbo dienas nuo Sutarties nutraukimo dienos sumoka Užsakovui 5 procentų nuo Sutarties vertės dydžio baudą ir yra įtraukiamas į nepatikimų tiekėjų sąrašą.
4.7. Tiekėjui pritaikytų pagal Sutartį sankcijų sumos negali būti dengiamos iš priklausančių Tiekėjui pagal Sutartį gautinų sumų.
5. SUTARTIES GALIOJIMAS, PAKEITIMAS IR NUTRAUKIMAS
5.1. Sutartis įsigalioja nuo abiejų Šalių pasirašytos Sutarties užregistravimo Užsakovo informacinėje sistemoje dienos ir galioja iki 2027 m. gruodžio 31 d.
5.2. Sutarties sąlygos Sutarties galiojimo laikotarpiu negali būti keičiamos, išskyrus Viešųjų pirkimų įstatymo 89 straipsnyje numatytus atvejus.
5.3. Sutartis gali būti nutraukta anksčiau nurodyto termino:
5.3.1. Šalių rašytiniu susitarimu;
5.3.2. Užsakovas gali nutraukti Sutartį, prieš 10 kalendorinių dienų įspėjęs raštu Tiekėją, jeigu jis nevykdo sutartinių įsipareigojimų ar netinkamai juos įvykdo ir tai yra esminis Sutarties pažeidimas. Nustatydamas esminį Sutarties pažeidimą Užsakovas privalo vadovautis Civilinio kodekso 6.217 straipsnio nuostatomis.
5.3.3. Užsakovas turi teisę nutraukti Sutartį, jeigu Tiekėjas Sutarties galiojimo laikotarpiu pagal galiojančius teisės aktus praranda teisę užsiimti ūkine komercine ar kitokia, būtina Paslaugos atlikimui, veikla.
5.3.4. Jeigu Tiekėjas savo iniciatyva anksčiau laiko nori nutraukti Sutartį, Tiekėjas gali ją nutraukti tik raštu įspėjęs Užsakovą prieš 10 kalendorinių dienų. Tiekėjas taip pat įsipareigoja per 5 darbo dienas nuo Užsakovo reikalavimo kompensuoti Užsakovui visus tiesioginius nuostolius, atsiradusius dėl tokio sutarties nutraukimo.
5.3.5. Jeigu Tiekėjas netinkamai vykdo Sutartį, Užsakovas gali ją nutraukti raštu įspėjęs Tiekėją prieš 10 kalendorinių dienų. 
5.3.6. Užsakovas gali vienašališkai nutraukti Sutartį Viešųjų pirkimų įstatymo 90 straipsnio 1 dalyje nurodytais pagrindais.
5.4. Visi Sutarties pakeitimai, papildymai ir priedai galioja, jeigu jie yra sudaryti raštu ir patvirtinti abiejų Šalių įgaliotų atstovų parašais. Visi Sutarties pakeitimai, papildymai ir priedai sudaryti raštu ir patvirtinti abiejų Šalių įgaliotų atstovų parašais tampa sudėtinėmis ir neatskiriamomis Sutarties dalimis.
5.5. Užsakovas pasilieka teisę atsisakyti visos Paslaugos ar Paslaugos dalies pirkimo, jeigu jis neturės pakankamo, nuo jo nepriklausančio finansavimo (Užsakovas yra iš Lietuvos Respublikos biudžeto finansuojama, Lietuvos Respublikos mokesčių administratoriaus funkcijas atliekanti įstaiga), arba Paslaugos ar Paslaugos dalies pirkimo nereikės vykdant mokesčių administratoriaus funkcijas, arba dėl kitų priežasčių. Šiuo atveju jokios sankcijos numatytos Sutartyje Užsakovui netaikomos. Tokio atsisakymo atveju Užsakovas apmoka Tiekėjui už iki atsisakymo faktiškai įvykdytą pagal Sutartį Paslaugos dalį.
6. NENUGALIMOS JĖGOS APLINKYBĖS (FORCE MAJEURE)
6.1. Nė viena iš Sutarties Šalių neatsako už prisiimtų įsipareigojimų visišką ar dalinį neįvykdymą, jeigu ji įrodo, kad įsipareigojimų neįvykdė dėl nenugalimos jėgos (force majeure) aplinkybių.
6.2. Šalis, kuri dėl nenugalimos jėgos (force majeure) aplinkybių negali įvykdyti savo įsipareigojimų, privalo nedelsdama, bet ne vėliau kaip per 5 darbo dienas nuo aplinkybių atsiradimo ar paaiškėjimo, raštu informuoti apie tai kitą Šalį. Jeigu nenugalimos jėgos (force majeure) aplinkybės užsitęsia ilgiau kaip vieną mėnesį, bet kuri Šalis, pranešusi kitai Šaliai raštu, turi teisę nutraukti Sutartį.
6.3. Nenugalimos jėgos (force majeure) aplinkybėmis yra laikomos aplinkybės, apibrėžtos Civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
7. KITOS NUOSTATOS
7.1. Sutarties punktų pavadinimai nustatomosios galios neturi — jų tikslas yra tik palengvinti Sutarties nuostatų paiešką.
7.2. Sutartis sudaryta Viešųjų pirkimų įstatymo ir Civilinio kodekso pagrindu. Visiems ginčams, kilusiems dėl Sutarties vykdymo, spręsti taikomi Lietuvos Respublikos norminiai teisės aktai.
7.3. Visi ginčai, kylantys dėl Sutarties tarp Šalių, sprendžiami Šalių tarpusavio sutarimu, o nesutarus — Lietuvos Respublikos teisės aktų nustatyta tvarka.
7.4. [bookmark: _GoBack]Už Sutarties tinkamą vykdymą iš Užsakovo pusės atsakinga — Laura Grigaliūnienė (el. pašto adresas: Laura.Grigaliuniene@vmi.lt, tel. +370 5 2687 583). Apie pasikeitusį atsakingą asmenį Tiekėjas informuojamas raštu.
7.5. Sutartis turi priedą „Prieigos prie teisinės informacijos duomenų bazės paslaugų prenumeratos techninė specifikacija“, kuris yra sudėtinė ir neatskiriama Sutarties dalis.
8. ŠALIŲ REKVIZITAI
8.1. Šalys privalo nedelsdamos raštu pranešti viena kitai apie Sutartyje nurodytųjų rekvizitų pasikeitimą.
8.2. Šalių rekvizitai yra tokie:
	Užsakovas:
	 
	Tiekėjas:

	Valstybinė mokesčių inspekcija prie Lietuvos Respublikos finansų ministerijos 
Įmonės kodas: 188659752
Vasario 16-sios g. 14, LT-01107, Vilnius
Tel. +370 5 268 7800
Atsiskaitomoji sąskaita:
LT70 4040 0636 1000 0158
Lietuvos Respublikos finansų ministerija
Finansų įstaigos kodas 40400

Strateginio valdymo skyriaus vedėjas
Egidijus Karmonas

Prieigų prie teisinės informacijos duomenų bazės paslaugų viešojo pirkimo sutarties 
priedas

[bookmark: _Hlk241848943]PRIEIGOS PRIE TEISINĖS INFORMACIJOS DUOMENŲ BAZĖS PASLAUGŲ PRENUMERATOS TECHNINĖ SPECIFIKACIJA

	Eil.
Nr.
	Funkcionalumai
	Reikalavimas rodiklio sudėčiai ir apimčiai

	1.
	Teisės aktų paieška:
	

	1.1.
	Lietuvos Respublikos teisės aktų 
	
Lietuvos Respublikos Seimo 
Lietuvos Respublikos Vyriausybės;
Lietuvos Respublikos Prezidento, 
kitų institucijų teisės aktai. 

	1.1.1.
	Prieiga prie visų teisės aktų, skelbiamų Teisės aktų registro informacinėje sistemoje
	

	1.1.2.
	Suvestinės teisės aktų redakcijos:
1. galiojančios; 
2. tarpinės;
3.  įsigaliosiančios;
4.  netekusios galios.

	

	1.1.3.
	Galimybė lyginant redakcijas matyti ir prenumeruoti viso teisės akto ar tik konkretaus straipsnio pasikeitimus
	

	1.1.4.
	Sąsajos su susijusia teismų praktika ir bylomis
	

	1.2.
	Europos Sąjungos teisės aktai 

			Reglamentai; 
direktyvos;
sprendimai.

	1.2.1.
	Prenumeruoti pasirinktus teisės aktus arba išsaugoti paieškos užklausas
	

	1.2.2.
	Gauti automatinius pranešimus apie užsiprenumeruotų teisės aktų pakeitimus ar naujus susijusius dokumentus kasdien arba kas savaitę
	

	2.
	Teismų praktikos paieška:
	

	2.1.
	Lietuvos Respublikos teismų praktika

	· Lietuvos Respublikos Konstitucinio Teismo nutarimai, sprendimai, išvados ir prašymai; 
· Lietuvos Aukščiausiojo Teismo aprobuota (publikuota) ir neaprobuota teismų praktika; 
· Lietuvos apeliacinio teismo praktika; 
· Lietuvos vyriausiojo administracinio teismo aprobuota (publikuota) ir neaprobuota praktika;
· Regionų apygardos administracinio teismo, sudaryto iš Vilniaus rūmų, Kauno rūmų, Klaipėdos rūmų, Šiaulių rūmų ir Panevėžio rūmų praktika;  
· Kitų Lietuvos Respublikos bendrosios kompetencijos teismų praktika.

	2.2.
	Europos Žmogaus Teisių Teismo sprendimai bylose prieš Lietuvą ir sprendimų apžvalgos

	

	2.3.
	Europos Sąjungos teismų praktika 

	

	3.
	Ikiteisminių ginčų nagrinėjimo ir priežiūros institucijų praktika
	· Lietuvos administracinių ginčų komisijos;
· Lietuvos Respublikos konkurencijos tarybos;
· Lietuvos banko;
· Lietuvos Respublikos lygių galimybių kontrolieriaus tarnybos;
· Lietuvos Respublikos Seimo kontrolierių įstaigos;
· Vyriausiosios tarnybinės etikos komisijos;
· Mokestinių ginčų komisijos prie Lietuvos Respublikos Vyriausybės;
· Lietuvos Respublikos ryšių reguliavimo tarnybos;
· Valstybinės duomenų apsaugos inspekcijos;
· Valstybinės energetikos reguliavimo tarnybos;
· Generalinės prokuratūros;
· Valstybinės vartotojų teisių apsaugos tarnybos;
· Viešųjų pirkimų tarnybos viešai skelbiami dokumentai;
· Vyriausiosios tarnybinės etikos komisijos.

	4.
	Kiti aktualizuoti Lietuvos Respublikos institucijų dokumentai, neskelbti oficialiuose leidiniuose

	Įskaitant, bet neapsiribojant: Valstybine energetikos reguliavimo taryba, Policijos departamentu prie Lietuvos Respublikos vidaus reikalų ministerijos, Teisėjų taryba, Audito, apskaitos, turto vertinimo ir nemokumo valdymo tarnyba prie Lietuvos Respublikos finansų ministerijos, Valstybine mokesčių inspekcija (toliau — VMI) ir kt.
VMI komentarai, 
aktualizuoti valstybinių institucijų teisės aktai,
kolegialių institucijų dokumentai.

	5.
	Skaičiuoklės 
	Žyminio mokesčio, valstybės tarnautojo darbo užmokesčio, advokato paslaugų, ieškinio senaties, dienpinigių, procesinių terminų skaičiuoklės.

	6.
	Žodynai 
	Lotyniškų teisinių terminų žodynėlis, teisinių terminų žodynėlis. 

	7.
	Komentarai
	Vartotojai gali rašyti asmeninius komentarus (matomus tik jiems patiems) prie kodeksų ir įstatymų straipsnių. 

	8.
	Individualūs katalogai

	Vartotojai turi turėti galimybę susikurti katalogus individualiam prenumeratų, užklausų ir kitų dokumentų katalogizavimui. 

	9.
	Ryšiai ir funkcinės galimybės
	Visi dokumentai turi būti tarpusavyje susieti loginiais ryšiais. 

Visose posistemėse turi būti daugiakriteris paieškos modulis pritaikytas konkrečiai posistemei. 

Turi būti galimybė pasirinkti reikalingą teisės akto redakciją, matyti redakcijų sąrašą, galimybė palyginti redakcijas.

Turi būti galimybė atsispausdinti tiek visą teisės aktą, tiek ir atskirą teisės akto straipsnį.

Teisės aktų ir teismų praktikos dokumentų tekstuose turi būti aktyvuotos paminėtų dokumentų ir straipsnių nuorodos, siejančios tiesiogiai su paminėtu dokumentu, jei jis yra duomenų bazėje.

Prie teisės aktų straipsnių turi būti nuorodos į logiškai susijusius kitų institucijų dokumentus, kuriuose paminėtas cituojamas teisės aktas. 

Turi būti nuorodos į dokumente cituojamus ar kitais ryšiais susijusius Europos Sąjungos teisės aktus.

Šalia straipsnių turi būti nuorodos į aukštesniųjų teismų bylas, kuriose jis yra cituojamas, ryšiai su kitų institucijų dokumentais, kuriuose jis yra minimas. 

Turi būti galimybė prenumeruoti straipsnio pasikeitimus, matyti tik konkretaus straipsnio redakcijas.

Turi būti galimybė kopijuoti teksto fragmentus iš karto nurodant šaltinį, atlikti paiešką kituose teisės aktuose pagal pasirinktus žodžius tiesiai iš teksto. 

	10.
	Paieškos modulio funkcionalumas
	Paieška turi būti galima:

pagal žodžius ar žodžio fragmentą; dokumento tekste ir (ar) pavadinime;
pagal santrumpą ir straipsnio numerį;
pagal žodžių frazę dokumento tekste ir (ar) pavadinime;
pagal teisės akto ar bylos numerį; 
pagal publikacijos šaltinį ir kitus metaduomenis (publikacijos datą, numerį);
pagal dokumento formą ar tipą;
pagal juridinius teismo proceso dalyvius;
pagal teismų susistemintas kategorijas, jų kodus ar žodžius kategorijų pavadinimuose;
pagal datą; 
pagal paminėtus aktą ir jo straipsnį;
pagal teisėją ar teisėjų kolegiją;
pagal tai, ar byla cituojama;
pagal dokumento kalbą;
pagal dokumento priėmimo ir įsigaliojimo datą;
pagal dokumentą priėmusią instituciją ar jų grupes;
Europos Sąjungos aktai pagal Celex numerį;
Europos Sąjungos aktai ir Europos Sąjungos praktika pagal kalbas.

Tekstuose turi būti aktyvuotos paminėtų dokumentų ir straipsnių nuorodos, siejančios tiesiogiai su paminėtu dokumentu ar teisės akto straipsniu.

Turi būti nuorodos į logiškai susijusius VMI komentarus, kitų institucijų dokumentus, kuriuose paminėtas cituojamas teisės aktas.

Turi būti nuorodos į su straipsniu susijusią lydimąją medžiagą.

Turi būti galimybė iš karto atsiųsti ar atsispausdinti tvarkingai suformatuotą teisės akto tekstą ir bylos tekstą MS Word formatu su lentelėmis ir kitais grafiniais elementais.

Turi būti aktyvios nuorodos į cituojamus Europos Sąjungos teisės aktus.

Turi būti teisės aktų paieška pagal temas.

Paieškos rezultatuose prie rasto dokumento pagal galimybes turi būti pateikiama informacija susijusi su konkrečiu dokumentu: keičiamas teisės aktas, įsigaliojimo data; ar išsaugota asmeniniuose kataloguose, būsena, bylos santrauka, citatos, kategorijos, bylos istorija, bylos baigtis, proceso dalyviai, jei cituojama kitose bylose pateikiamas tų bylų sąrašas. 

Turi būti galimybė tikslinti paiešką, atliekant tikslinančią paiešką ankstesnės paieškos rezultatų imtyje.

Turi būti galimybė išsisaugoti suformuotas paieškas asmeniniuose ar bendruose kataloguose. 

Turi būti galimybė prenumeruoti išsaugotų užklausų rezultatų pasikeitimus. 


	11.
	Individualizuota pagalba vartotojams
	Prenumeratoriai turi turėti galimybę pagal individualius poreikius išsaugoti dokumentus asmeniniuose ir bendruose sistemos kataloguose.  

Prenumeratoriai turi turėti galimybę pagal individualius poreikius prenumeruoti teisės aktų ar straipsnių aktų pasikeitimus.

Turi būti galimybė prenumeruoti išsaugotų užklausų rezultatų pasikeitimus. 

Sistemoje turi būti pateikiama naudojimosi sistema instrukcija ir DUK.

Prenumeratoriai (naudotojai) turi turėti galimybę kreiptis pagalbos paieškos naudojimo klausimais el. paštu ir telefonu (darbo valandomis). 


	12.
	Kiti reikalavimai
	Duomenų bazė kiekvieną darbo dieną turi būti atnaujinama naujai priimtais dokumentais.

Duomenų bazė turi būti maksimaliai pilna, tai yra, negali būti esminių kiekybinių trūkumų.

Naudotojams turi būti suteikiamos atskiros paskyros prie teisinės informacijos duomenų bazės. 

Vienu slaptažodžiu vienu metu turi būti galima naudotis tik vienoje darbo vietoje (kompiuteryje) tuo pačiu metu. 

Naudotojai turi turėti galimybę prisijungti prie paieškos sistemos 24/7 principu.

Prenumeratoriui turi būti galimybė ne rečiau kaip kartą per pusę metų gauti ataskaitą apie vartotojų jungimąsi prie sistemos.

Naudotojai turi turėti galimybę elektroniniu paštu gauti sistemos informaciją apie naujausius sukeltus teisės aktus, greitai įsigaliosiančius teisės aktus, apie sukeltas naujausias bylas.

[bookmark: _Hlk242350307]Įdiegta darbo vietos keitimo apsauga: tuo pačiu slaptažodžiu galima naudotis tik vienoje darbo vietoje (kompiuteryje ar kitame įrenginyje) tuo pačiu metu (galima keisti darbo vietą ne mažiau kaip 2 kartus per parą). Naršyklės keitimą sistema traktuoja kaip darbo vietos keitimą. 



